b'\n_START_ARTICLE_\nMcLaren\n_START_SECTION_\n2008\xc2\xa0m. sezonas\n_START_PARAGRAPH_\n2008 m. sezone komandai atstovavo Lewisas Hamiltonas ir Heikki Kovalainenas._NEWLINE_Naujasis McLaren bolidas MP4-23 buvo pademonstruotas 2008\xc2\xa0m. sausio 7 d. \xc5\xa0tutgarte._NEWLINE_Jau pirmose sezono lenktyn\xc4\x97se Australijoje Lewis Hamiltonas peln\xc4\x97 pergal\xc4\x99, o Heikki Kovalainenas fini\xc5\xa1avo penktas. Viso sezono metu ekipos lyderiu buvo Hamiltonas, i\xc5\xa1 viso peln\xc4\x99s 5 pergales, o jo ekipos draugas suomis Kovalainenas j\xc5\xb3 pasiek\xc4\x97 vos vien\xc4\x85\xc2\xa0\xe2\x80\x93 Vengrijos GP. Prie\xc5\xa1 paskutin\xc4\xaf GP Brazilijoje britas buvo sezono lyderis ir Felipe Massa lenk\xc4\x97 7 ta\xc5\xa1kais. Brazilas u\xc5\xbe\xc4\x97m\xc4\x97 pole pozicij\xc4\x85, o Hamiltonas ir Kovalainenas peln\xc4\x97 tik 4 ir 5 starto vietas. Hamiltonui reik\xc4\x97jo fini\xc5\xa1uoti auk\xc5\xa1\xc4\x8diau u\xc5\xbe 6 viet\xc4\x85, norint tapti \xc4\x8dempionu, jei Felipe Massa pelnyt\xc5\xb3 pergal\xc4\x99. Lenktyn\xc4\x97ms einant \xc4\xaf pabaig\xc4\x85 buvo akivaizdu, kad brazilas lengvai pasieks pergal\xc4\x99, o Hamiltonas tuo metu buvo 4 vietoje. Ta\xc4\x8diau visk\xc4\x85 \xc5\xa1iek tiek sumai\xc5\xa1\xc4\x97 staiga lenktyni\xc5\xb3 pabaigoje prad\xc4\x97j\xc4\x99s lyti lietus. Hamiltonui pasikeitus lietaus padangas j\xc4\xaf aplenk\xc4\x97 Sebastian Vettelis, tad britas atsid\xc5\xabr\xc4\x97 jam pavojingoje \xc5\xa1e\xc5\xa1toje vietoje. Ta\xc4\x8diau paskutiniame rate prie\xc5\xa1ais va\xc5\xbeiav\xc4\x99s Timo Glockas su sausam orui skirtomis padangomis va\xc5\xbeiavo itin l\xc4\x97tai ir j\xc4\xaf paskutiniame pos\xc5\xabkyje sugeb\xc4\x97jo aplenkti Vettelis su Hamiltonu. Tod\xc4\x97l britas fini\xc5\xa1avo penktas ir tapo jauniausiu bei pirmuoju juodaod\xc5\xbeiu Formul\xc4\x97s 1 \xc4\x8dempionu. Tiesa, McLaren ekipa nesugeb\xc4\x97jo sezone pasiprie\xc5\xa1inti Scuderia Ferrari ekipai, kuri tapo \xc4\x8dempione komand\xc5\xb3 \xc4\xafskaitoje.'